als_Latn dik_Latn sag_Latn
Vrapi pas pozitave Populli duhet të ndjekë rrugën e demokracisë së vërtetë “Zoti i marroftë banorët e Gollakut, nëse nuk do të votojnë për....!” do të thotë se edhe nëpërmjet këtij mallkimi liderët e partive e mallkojnë popullin dhe futin frikë tek ta.
Në Dardanin e vjetër, Kosovën e sotme që pas luftës e këtej e ka mbuluar një botë e çudirave dhe të paperceptuar nga ana e ndershmërisë njerëzore. Në këtë mënyrë se si është duke ecur politika dhe tregu i saj në këtë pjesë të kombit shqiptar, sidomos edhe populli pas tyre, që shkojnë si kope pa e vra mendjen fare se çka i duhet individualisht dhe si popull në tërësi. Kjo katrahurë e paimagjinuar, po në anën tjetër me magjiplotë, ka sjellë një botë të çudirave sa e ka hipnotizuar tej mase, masën popullore me marifetet e tij të dyanshme, në njërën anë duke vë lojën e gënjeshtrës, të mashtrimit, dhe në anën tjetër duke u shtrirë si engjëll deri në përkulje për të arritur që hipnoza e tyre të arrin efektshmërinë për aq kohë sa i duhet tregut të politikës.
Politizimi i intelektualëve
Duke vërejtur këtë treg të pistë të politikës, popullata sikur nuk po gjen fuqi për ta ndëshkuar të keqën, për faktin se:
1. Pjesën më të madhe të “intelektualëve” i ka futur në rrethin e politeizmit, gjë që kjo pjesë tani më bëhet më veprues se sa hipnotizuesit e tyre, mbase edhe me totemizmin e tyre krijojnë një lloj fuqie për aq kohë sa i duhet programit të hipnotizuesve.
2. Futja në frikë e një shtrese të varur nga frika se po i ikën edhe kafshata e gojës nga goja me një vetëdije të plotë pranon të keqën e përgjithshme për të arritur ruajtjen e kafshatës së gojës nga autorët, apo skenaristët e lojës së hipnozës, gjë që kjo është edhe pranishme, në mos në media, që në një farë forme edhe këto kanë rënë në ndikimin e kësaj loje, në popullatë po se po.
3. Kjo shfaqje e animizmit mu në kohën e sotme është një vrasje e vetëdijes, së pari si popull madje si qenie njerëzore të cilët këtë nocion e shfaqin në varësi të frikës pa u përpjekur ta ripërsërisë bujarinë dhe sakrificën e dikurshme në emër të së ardhmes së bukur, pa politeizëm, totemizëm, animizëm dhe hipnotizëm. Të gjitha këto dukuri vijnë si rrjedhojë e asaj që i krijon vetës perceptime të gabuar, nga se e humbi vendin e punës, nuk gjejë punë, se e vetmja rrugë është tregu i politikës. Të gjitha këto vijnë nga fryma e një monoteizmit të çoroditur që mbështetet në krahun e asaj se këta... kanë fuqi, është fjala për fuqi fizike, mafioze,grupore dhe as njëherë fuqisë intelektuale dhe ajo njerëzore e demokratike.
4. Vjen shtresa e fundit që e pranon verbërisht këtë dogmë pa pasur mundësi që ta trajton vet përmes konceptit logjik fatin e tij si individ, mbase edhe mbështete në dorën e zgjatur, dhënie leku, premtimi, dhe në besimin se ky ka qenë ky..., apo ai dhe ne duhet t’i besojmë patjetër.
5. Rreziku nga kundërvlera sjell kundërvlerën e shoqërisë që është vë në rrugën e njerëzve të arritur përmes dhunës, lekut dhe forcës në krye të procesit dhe mu për atë vlera është e rrezikuar nga kundërvlera, bie fjala se për një grusht lekësh bëhesh me titull dr., ndërsa ai i shkencës që për vite rri me shkencën dhe hulumtimin e saj injorohej po nga i njëjti titull që për një natë e ka fituar këtë titull, e që në jetën e tij nuk e ka të paktën një shkrim shkencorë, përpos titullit dr., apo mr. etj.
Kjo dukuri e shëmtuar ka sjellë këtë problem deri në përkulje të vlerës ndaj kundërvlerës, për faktin që i përmendëm më lartë.
Gjatë përcjelljes së fushatës zgjedhore njeriu nuk mund të ndihej i tërhequr të paktën pa u shfry mirë dhe unë e gjeta metodën e të shkruarit që përmes këtij shkrimi të shfryhem dhe t’u them të tjerëve shfryhuni në këtë formë edhe pse nuk vlejnë shkrimet, as analizat tona para njerëzve të tillë, të cilët vrapojnë si të çmendur, a meritojnë apo jo?
Ndërrimi i partive për interes
Është e vërtetë se kjo garë e tregut është shumë e rrezikshme, ku këtë shkrim më shtyri të shkruaj një rrethanë e çuditshme, kur pashë një njeri, që dikur ishte në organizatë ilegale, më vonë në parti, më vonë në një parti tjetër, duke mos gjetur vetën aty ndërroi një tjetër dhe e pashë rastësisht po në partinë e parë pas lufte, pas katër ndërrimeve, prapë në partinë e parë, do me thënë dëshiron të jetë i pari patjetër, një tjetër që kishte shkollën e natës konkurron për kryetar Komune, tjetri që kishte kapur pushkën e lirisë sot pa tjetër merr guximin e thotë se: -“Unë duhet të jem së paku deputet i një asambleje komunale”, mjerisht a di apo nuk di ta shkruaj si duhet emrin e vet, të paktën po që nuk do me hatër, ai do ta bëjë edhe me zor, se erifi e ka kap pushkën e ka luftuar, pavarësisht a ka qenë në zonën e luftës apo i fshehur diku në ndonjë qosh.
E sipas asaj se, a është tregu më i mirë politika? Sipas rrethanave të sotshme dhe nxitjes së kësaj fryme del se po. Po edhe vetë popullata thotë se as një profesion tjetër nuk është fitimprurës se sa tregu i politikës.
Mulni burrra.....!
Për faktin se edhe fushata që u bë gjatë këtij muaj del ky apostrofim, kjo thënie se, a është tregu më i mirë politika?, vërtetë kështu është. Për çudi të botës, shpesh gjatë këtyre fushatave popullata nuk ka mundur të dijë se kush po konkurron për kryetar komune, kryetari i partisë, apo konkurruesit për kryetar komune, sepse më tepër janë ballafaquar kryetarët e partive dhe kanë folur me popullatë se sa vet konkurruesve për Kryetar Komune, gjë që kjo tregon një dëshpërim dhe jo korrektësi demokratike, madje si përhapi kemi edhe mallkime nga këta lider si: “Zoti i marroftë banorët e Gollakut, nëse nuk do të votojnë për....!” do të thotë se edhe përmes këtij mallkimi liderët e partive mallkojnë popullin dhe futin frikë tek ta. Për këtë le ta gjykoi populli, jo në varësi të politikës, por atëherë kur të ndihet i çliruar nga këto ethe të mallkimit, të frikës nga..... se a duhet për mot t’i rrimë të nënshtruar politikës së dhunës, apo ta zgjedhim rrugën e demokracisë së vërtetë, si popujt tjerë? Urra-urra burra e gra të vrapojmë pas këtij tregu....!
Ministria e Bujqësisë, Pylltarisë dhe Zhvillimit Rural do të vazhdojë të mbështesë gratë...
Gjatë rritjes së fotografisë është shumë e rëndësishme se çfarë do të shihni. Janë dy...
Miss Britania Shelby Tribble nga Plymouthi është përballur së fundmi me kritikat e përdoruesve...
als_Latn als_Latn ltg_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn